ฮ่องกงตั้งศูนย์รับมือไข้หวัดนกจากจีน
นายเหลียง ชุน หยิง หัวหน้าคณะผู้บริหารเกาะฮ่องกง เดินทางไปยังศูนย์ควบคุมโรคติดต่อ เพื่อดูการปฎิบัติงานในการเตรียมความพร้อมระดับสูงรับมือและป้องกันการแพร่ระบาดของเชื้อไวรัสไข้หวัดนกสายพันธุ์ใหม่ H7N9 จากจีน โดยศูนย์แห่งนี้เป็นหนึ่งในหน่วยงานหลักที่จะรับมือกับไข้หวัดนกหากมีการติดเชื้อเกิดขึ้น นายเหลียงเปิดเผยกับผู้สื่อข่าวว่า ทางการจีนแผ่นดินไหญ่สนับสนุนความพยายามของฮ่องกงในการป้องกันการแพร่ระบาดของโรค โดยฮ่องกงส่งคณะผู้เชี่ยวชาญเดินทางไปที่นครเซี่ยงไฮ้ เพื่อแลกเปลี่ยนประสบการณ์และความคิดเห็นกับผู้เชี่ยวของจีนการเตรียมความพร้อมของฮ่องกงมีขึ้นในขณะที่ยอดผู้ติดเชื้อไวรัสไข้หวัดนก H7N9 ในจีนเพิ่มขึ้นเป็น 33 คน และมีผู้เสียชีวิตไปแล้ว 9 คน ขณะที่ยังไม่พบสัญญาณใดๆ ที่บ่งชี้ว่ามีการติดต่อเชื้อจากคนสู่คน และยังไม่พบว่ามีผู้ติดเชื้อนอกพื้นที่ทางภาคตะวันออกของจีน ซึ่งเป็นต้นตอการแพร่ระบาด 
 ฮ่องกงเตรียมความพร้อมระดับสูงเพื่อรับมือและป้องกันการแพร่ระบาดของเชื้อไวรัสไข้หวัดนกสายพันธุ์ใหม่จากจีน
จีน,หวัดนก,ฮ่องกง,เตรียมรับมือ,ไข้